APSTIPRINU:

Dagdas novada izpilddirektors

\_\_\_\_\_\_\_\_\_\_\_\_\_\_\_\_A.Gekišs

2020.gada.\_\_\_.\_\_\_\_\_\_\_\_\_\_\_\_

**NOLIKUMS**

Dagdas novada

mednieku sporta spēlēm.

**Mērķis un uzdevumi.**

1. Pulcināt vienkopus Dagdas novada un kaimiņu novadu mednieku kolektīvus uz aktīvu brīvā laika pavadīšanu.

2. Vairot aktīvās atpūtas iespējas novadā.

3. Veicināt draudzīgas attiecības starp mednieku kolektīviem.

4. Popularizēt medniecību sabiedrībā.

**Vieta un laiks.**

Sacensības notiks 2020.gada 29.februārī Andrupenes pagasta Stalīdzānu karjerā.

(Andrupene – Mākoņkalns 3.km. Sekot virziena norādes zīmēm). Ierašanās pēc pašu ieskatiem, bet ne vēlāk kā 9.30.

Mandātu komisija un pārstāvju sanāksme 9.45

Sporta spēļu atklāšana 10.00

Sacensību sākums 10.30

Dienas gaitā sacensības “mednieku biatlona” trasē, konkursi medniekiem un nemedniekiem, diskusijas par medībās piedzīvoto, pieredzes apmaiņa, spēku atjaunošanas procedūras.

Apbalvošana pēc visu konkursu noslēguma.

**Vadība.**

Sacensības organizē un vada Andrupenes mednieku kolektīva vadītājs Aleksandrs Stepiņš un Juris Putnis, kā arī Andrupenes mednieki.

**Dalībnieki.**

Pasākumā piedalās fiziski veseli Dagdas un kaimiņu novada mednieki, viņu atbalstītāji un viesi. Katrs pats atbild par savu veselības stāvokli, un pieteikuma veidlapā paraktās par drošības un sacensību noteikumu ievērošanu.

Visiem dalībniekiem nepieciešams ziemai piemērots apģērbs, atpūtai atbilstošs noskaņojums un inventārs, metāla bļodiņas, krūzītes, līdzjutēju atribūtika. “Mednieku biatlona” trases dalībniekiem nepieciešamais ekipējums: bise (bez tēmēšanas palīgierīcēm), medību nazis, munīcija: patronas lādētas ar lodēm\*. Komandai viens katliņš (virs 10 l) un nepieciešamās izejvielas mednieku zupas vārīšanai.

\*Ieročus un munīciju komandas pārstāvis patstāvīgi nogādā uz uguns līnijas.

**Līdzjūtēji.**

Dalībnieki, kas nepiedalās sacensībās, jūt līdzi saviem sportistiem. Līdzi jušana var izpausties kā uzmundrinošu saukļu izkliegšana, plakātu un karogu vicināšana, pārtikas un dzeramā piegāde sacensību laikā, desiņu cepšana, tējas vārīšana, tiesnešu uzpirkšana ar visādām garšīgām lietām. Galu galā var arī vienkārši slēpot un izlikties, ka ar notiekošo viņam nav nekāda sakara.

**Pieteikumi.**

Iepriekšpieteikšanās līdz 28.februārim pie Andrupenes mednieku kolektīva vadītāja A.Stepiņa t.26408054. Rakstiskais pieteikums ar dalībnieku parakstiem pasākuma dienā līdz 10.00.

**Finansiālie nosacījumi.**

Dalības maksa pasākumā pēc vienošanās. Sacensību organizēšanā un apbalvošanā tiek piesaistīti Dagdas novada un sponsoru līdzekļi.

**Apbalvošana.**

Komandu un individuālo dalībnieku godalgoto vietu ieguvējus apbalvos ar tiem pienākošo godu un cieņu. 1.-3.vietu ieguvējas komandas saņems diplomus un kausus, individuālajos konkursos balvas.

**Sacensību norises kārtība.**

**“Mednieku biatlona” trase.**

“Mednieku biatlona” trasē piedalās komanda (3 dalībnieki), atbilstoši ekipēti (bise, nazis, patronas, virve). Ieroču pārbaude, ieroču un munīcijas izvietošana notiks pirms komandas starta. **Dalībnieki pa trasi pārvietojas bez ieročiem**.Šaušana notiks pēc tiesneša komandas „Uguni” tikai tad, kad komanda uz uguns līnijas ieradusies pilnā sastāvā.

1.Posms medījuma vilkšana.

2.Posms skriešana “pa akačiem”.

3.Posms mednieka nazis.

4.Posms grupveida “slaloms”.

5.Posms upes pārvarēšana.

6.Posms pārvietošanās ar “sniega kurpēm”.

7.Posms ciņu pārvarēšana.

8.Posms šaušana pa šķīvīšiem.(katram dalībniekam jāsašauj 3 stacionāri šķīvīši. Pieļaujama citu komandas dalībnieku palīdzība. **Munīcijas** **daudzums neierobežots**. Munīcija-patronas lādētas ar lodēm.

9.Posms uzvaras svinēšana, jeb “laimes rats”.

10..Posms mājupceļš.

**Konkursi.**

1. Šķīvīšu mešana.
2. Granātas mešana.
3. Somas pakošana.
4. Džipa vilkšana.
5. Šķēpu mešana.
6. Pneimatiskā šaušana.